
     HOTĂRÂRE
cu privire la “Aprobarea contului de execuţie a bugetului comunei 

23 August pe trimestrul IV – anul 2024”

Consiliul Local al Comunei 23 August, întrunit în şedinţa ordinară din data de        19.12.2024, orele 1600, la sediul Primariei 23 August,


Având în vedere:

· iniţiativa Primarului comunei 23 August, exprimată în referatul de aprobare înregistrat cu nr. 19877 din data de 06.12.2024; 

· raportul Compartimentului financiar buget înregistrat cu nr. 19935 din data de 09.12.2024; 

· prevederile art. 20, alin. (1), lit. c), art. 49, alin. (12) din Legea nr. 273 din 29 iunie 2006 privind finanţele publice locale, cu modificările şi completările ulterioare; 
· Avizul comisiei de specialitate nr. 1 a Consiliului Local al Comunei 23 August;

În temeiul drepturilor conferite prin art. 129, alin. (4), lit. a) şi art. 139, alin. (1), lit. a) din Codul administrativ adoptat prin O.U.G. nr. 57/03.07.2019, cu modificările şi completările ulterioare, adoptă prezenta:

HOTĂRÂRE:

Art. 1 Se aprobă execuţia veniturilor bugetului general de venituri şi cheltuieli al Comunei 23 August pe trimestrul IV al anului 2024, în valoare totală de 28.593.710 lei, din care:

· la secţiunea de funcţionare – 12.016.567 lei;

· la secţiunea de dezvoltare – 16.577.143 lei.

Art. 2 Se aprobă execuţia cheltuielilor bugetului general de venituri şi cheltuieli al Comunei 23 August pe trimestrul IV al anului 2024, în valoare totală de 27.723.885 lei, din care:

· la secţiunea de funcţionare – 11.941.142 lei;

· la secţiunea de dezvoltare –15.782.743 lei.

Art. 3 Se aprobă execuţia bugetului comunei 23 August pe trimestrul IV – anul 2024, detaliat pe capitole şi titluri de venituri şi cheltuieli conform Anexei 1, care face parte integrantă din prezenta hotărâre.

Art. 4 Cu ducerea la îndeplinire a prezentei hotărâri se încredinţează Compartimentul financiar buget.

Art. 5 Prezenta hotărâre intră în vigoare şi se comunică potrivit prevederilor art. 197, alin. (1), art. 198, alin. (1) şi ale art. 243, alin. (1), lit. (e) din Codul administrativ:
· Primarului Comunei 23 August;
· Compartimentului financiar buget;

· Instituţiei Prefectului judeţului Constanţa, în vederea exercitării controlului cu privire la legalitate.
 (2) Aducerea la cunostinţa publică se realizează prin afişare la sediul autorităţii administraţiei publice locale.

     
Hotărârea  s-a  adoptat  cu  un  număr  de 14  voturi “pentru”,    -  vot “împotrivă”,      la  şedinţă  fiind  prezenţi  un  număr  de  14  consilieri   din  cei  15  aleşi.

      COMUNA 23 AUGUST                                                  PREŞEDINTE DE ŞEDINŢĂ,

           NR. 173/19.12.2024



                     CONSILIER
                                  BUTOI IONEL- FLAVIUS
  CONTRASEMNEAZĂ PENTRU LEGALITATE,

SECRETAR GENERAL 

